3.4.2020
OGLEJ SI PROSTORE V SVOJI HIŠI/STANOVANJU. POIMENUJ JIH IN JIH OPIŠI. ZA PREDMETE V PROSTORU OPIŠI POLOŽAJ – KJE SO, PRED, ZA, NA, POD, V, LEVO OD, DESNO OD,…

POIŠČI SI ŠKATLO. ŠKATLA BO POSTALA TVOJA PRAVLJIČNA HIŠA. TI PA SE SPREMENI V ARHITEKTA. V ŠKATLI OBLIKUJ PROSTORE (DNEVNA SOBA, KUHINJA, KOPALNICA, HODNIK, TVOJA SOBA). PROSTORI NAJ BODO MED SEBOJ PREHODNI, TO POMENI, DA SE IZ ENEGA DA PRITI V DRUGEGA. KAKO? S POMOČJO HODNIKA. VRAT NE POTREBUJEŠ IZREZOVATI. NARIŠI  JIH NA STENE HODNIKA IN/ALI NA STENE SOBE. 

STENE NAJ BODO IZ PAPIRJA ALI KARTONA, KI GA LAHKO PRITRDIŠ Z LEPILNIM TRAKOM ALI LEPILOM. POIGRAJ SE. LAHKO IZDELAŠ ALI NARIŠEŠ OMARE, MIZO, STOLE, KUHINJO…

KAJ PA OKNA? SI POMISLIL NA NJIH? TA NAJ TI POMAGAJO IZREZATI STARŠI. TI PA JIH OKRASI Z ZAVESAMI. LAHKO JIH NARIŠEŠ ALI PA NALEPIŠ STAR KOŠČEK BLAGA. 

SI KONČAL? VZAMI LEGO FIGURICE. ŽELIM TI OBILO ZABAVE OB IGRI Z NOVO HIŠKO. 

